CELEX: 62018TN0763
Language: bg
Date: 2018-12-30 00:00:00
Title: Дело T-763/18: Жалба, подадена на 30 декември 2018 г. — Lazarus Szolgáltató és Kereskedelmi/Европейска комисия

18.3.2019   
            
            
               BG
            
            
               Официален вестник на Европейския съюз
            
            
               C 103/47
            
         
      Жалба, подадена на 30 декември 2018 г. — Lazarus Szolgáltató és Kereskedelmi/Европейска комисия
      (Дело T-763/18)
      (2019/C 103/62)
      Език на производството: унгарски
      
         Страни
      
      
         Жалбоподател: Lazarus Szolgáltató és Kereskedelmi Kft. (Lazarus Kft.) (Békés, Унгария) (представител: L. Szabó, адвокат)
      
         Ответник: Европейска комисия
      
         Искания на жалбоподателя
      
      Жалбоподателят иска от Общия съд:
      
                  —
               
               
                  като главно искане — да обяви за недействително Решение на Комисията, прието на 20 юли 2011 г. по дело SA. 29432 — CP 290/2009 — Унгария — „Помощ в областта на наемането на работа на работници с увреждания, за която се твърди, че е незаконна поради дискриминационния характер на правната уредба“(наричано по-нататък „обжалваното решение като главно искане“).
               
            
                  —
               
               
                  при условията на евентуалност — да обяви за недействително Решение на Комисията, прието на 25 януари 2017 г. по дело SA. 45498 (FC/2016) — „Жалба на OPS Újpest-lift Kft. във връзка с държавна помощ, отпусната в периода от 2006 г. и 2012 г. на предприятия, наели работници с увреждания“ (наричано по-нататък „обжалваното решение при условията на евентуалност“).
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят изтъква по едно основание във връзка с всяко искане.
      
                  1.
               
               
                  Основание във връзка с главното искане: грешка при прилагането на правото и неправилна преценка на наличните доказателства
                  В нарушение на член 107, параграф 1 ДФЕС унгарските органи са отпуснали неправомерна държавна помощ на двадесет и едно предприятия бенефициери, които са конкуренти на жалбоподателя. Посочените помощи не са били предназначени единствено да компенсират допълнителните разходи поради наемането на работа на работници с увреждания, а са финансирали общи разходи на предприятията бенефициери и по този начин е била нарушена конкуренцията. В обжалваното решение като главно искане Комисията посочва, че съвкупният размер на отпуснатите помощи на предприятията бенефициери не надвишава общата сума на помощите, която може да бъде отпусната съгласно членове 41 и 42 от Общия регламент за групово освобождаване (1), поради което по принцип спорните помощи са съвместими с вътрешния пазар за целите на член 107, параграф 3 ДФЕС. Обжалваното решение като главно искане не разглежда вредоносните последици, настъпили за жалбоподателя от националните мерки, за които са отпуснати помощите, като по този начин са нарушени процесуалните права, предоставени на жалбоподателя съгласно член 108, параграф 2 ДФЕС.
               
            
                  2.
               
               
                  Основание във връзка с искането, предявено при условията на евентуалност: грешка при прилагането на правото и явно изопачаване на наличните доказателства
                  Комисията е допуснала грешка при прилагането на правото и явно е изопачила наличните доказателства, като в обжалваното решение при условията на евентуалност е посочила, че жалбата на OPS Újpest-lift Kft. не съдържа никакви нови юридически и фактически обстоятелства, които да бъдат основание за изменение на преценката по дело SA. 29432 — CP 290/2009, направена от Комисията. Обжалваното решение при условията на евентуалност не разглежда вредоносните последици, настъпили за жалбоподателя от националните мерки, за които са отпуснати помощите, като по този начин са нарушени процесуалните права, предоставени на жалбоподателя съгласно член 108, параграф 2 ДФЕС.
               
            
         (1)  Регламент (ЕО) № 800/2008 на Комисията от 6 август 2008 година относно деклариране на някои категории помощи за съвместими с общия пазар в приложение на членове 87 и 88 от Договора (Общ регламент за групово освобождаване) (ОВ 2008 L 214, стр. 3)
      Reglamento (CE) n.o 800/2008 de la Comisión, de 6 de agosto de 2008, por el que se declaran determinadas categorías de ayuda compatibles con el mercado común en aplicación de los artículos [107 TFUE] y [108 TFUE] (DO 2008 L 214, p. 3).